**การ์ฟีลด์** (อังกฤษ: Garfield) เป็นการ์ตูนช่องเรื่องสั้น เขียนโดย จิม เดวิส ตัวละครนำในเรื่องได้แก่ เจ้าแมวอ้วน **การ์ฟีลด์** เจ้าหมาน้อย **โอดี้** และหนุ่มผู้เป็นเจ้าของเจ้าการ์ฟิลด์และโอดี้ **จอน อาร์บัคเคิ้ล** ในปี ค.ศ. 2006 การ์ตูนช่องเรื่องการ์ฟีลด์ถูกตีพิมพ์ในหนังสือพิมพ์กว่า 2,570 ฉบับทั่วโลก หนังสือกินเนสบุ๊คได้บันทึกว่าการ์ตูนเรื่องนี้ เป็นการ์ตูนช่องที่ได้รับการตีพิมพ์มากที่สุดในโลก นอกจากนี้ ความสำเร็จของการ์ฟีลด์มิได้หยุดแค่ในหนังสือพิมพ์ การ์ฟีลด์ยังปรากฏโฉมในรูปแบบ

การ์ตูนคอมมิค การ์ตูนแอนนิเมชั่น ภาพยนตร์ และสินค้าลิขสิทธิ์อื่นๆ อีกมากมายหลายรูปแบบ ถือเป็นการ์ตูนอเมริกันที่ประสบความสำเร็จที่สุดเรื่องหนึ่ง

ที่มาของชื่อ การ์ฟีลด์
----------------------

จิม เดวิส ผู้ให้กำเนิดเจ้าเหมียวอ้วน การ์ฟีลด์ ได้นำชื่อนี้มาจากปู่ของเขา **เจมส์ การ์ฟีลด์ เดวิส** ซึ่งชื่อของปู่ได้ตั้งตามชื่อของอดีตประธานาธิบดีแห่งสหรัฐอเมริกา เจมส์ การ์ฟีลด์

ประวัติ
-------

ค.ศ. 1978จิม เดวิส เริ่มเขียนการ์ตูน เรื่อง **การ์ฟีลด์** ในหนังสือพิมพ์ประเทศสหรัฐอเมริกา
ค.ศ. 1979การ์ตูน เรื่องการ์ฟีลด์ เขียนครบ 100 ฉบับ
ค.ศ. 1980การ์ตูน เรื่องการ์ฟีลด์ มีหนังสือเล่มแรกเรื่อง ชื่อเรื่องว่า **Garfield at Large** ยอดขายอันดับ 1
ค.ศ. 1981การ์ตูน เรื่องการ์ฟีลด์ มีหนังสือ 3 เล่ม ยอดขายติดอยู่ใน The New York Times
ค.ศ. 1982การ์ตูน เรื่องการ์ฟีลด์ เขียนครบ 1,000 ฉบับ ได้มีภาพยนตร์ ชื่อเรื่อง **Here Comes Garfield** ฉายทางช่อง CBS
ค.ศ. 1983การ์ตูน เรื่องการ์ฟีลด์ได้ถูกแปล 7 ภาษา มีขาย 22 ประเทศ
ค.ศ. 1984ได้สร้างบัลลูน การ์ฟีลด์ ขนาดใหญ่ ในงานพาเหรดวันขอบคุณพระเจ้า
ค.ศ. 1985**Garfield In The Rough** ได้รับรางวัลเอ็มมี อวอร์ด สาขารายการการ์ตูนดีเด่น
ค.ศ. 1986การ์ตูน เรื่องการ์ฟีลด์ เขียนครบ 1,800 ฉบับ **Garfield's Halloween Adventure** ได้เข้าชิงเอ็มมี อวอร์ด
ค.ศ. 1987การ์ตูน เรื่องการ์ฟีลด์ เขียนครบ 2,000 ฉบับ
ค.ศ. 1988การ์ฟีลด์อายุครบ 10 ปี

ตัวละคร
-------

ดูบทความหลักที่: รายชื่อตัวละครในเรื่องการ์ฟีลด์
### ตัวละครหลัก

**การ์ฟีลด์**เป็นเจ้าแมวอ้วนพันธุ์อังกฤษขนสั้น สีส้ม มีลายสีดำ และมีความคิดเป็นของตัวเอง ดูจะมั่นใจในตัวเอง ด้วยนิสัยขวางโลก แต่ขี้เกียจเป็นที่สุด 2 สิ่งที่มันชอบที่สุดคือ การนอนและการกิน โดยเฉพาะลาซัญญาซึ่งเป็นของโปรด นอกจากนี้ มันยังชอบดูทีวี และชอบแกล้ง **จอน** ผู้เป็นเจ้าของ และ **โอดี้** เจ้าหมาน้อยคู่กัด มันยังชอบทรมานบุรุษไปรษณีย์เล่นๆ และชอบทุบแมงมุม อาหารว่างของมันคือ นกขมิ้น และนกส่วนใหญ่ที่ขนาดพอคำ มันปฏิเสธที่จะจับหนู (และก็ชอบเป็นเพื่อนกับหนู) แม้จะดูว่ามันชอบกินไปซะหมด แต่สิ่งที่มันเกลียดมาก คือ ผักโขม และลูกเกด ส่วนที่ดีที่สุดของมัน คือ มันรักครอบครัว นั่นคือเจ้านายและโอดี้ แม้ถึงจะกัดกันบ่อยแค่ไหนก็ตาม การ์ฟีลด์ เกิดในวันที่ 19 มิถุนายน ค.ศ. 1978 ซึ่งเป็นวันปรากฏตัวครั้งแรก
  

**โอดี้ (Odie)**แรกเริ่มเดิมที โอดี้เป็นหมาของ **ไลแมน (Lyman)** เพื่อนของ**จอน** แต่หลังจากที่บทบาทของไลแมนในการ์ตูนหมดไป (ทาง**จิม เดวิส** กล่าวว่า "เขาเป็นเกย์ และเริ่มอยากจะทำอะไรจอน" จึงได้ตัดเขาจากอีกหนึ่งตัวละครหลักไปเสีย) โอดี้จึงกลายเป็นของจอนไปโดยปริยาย โดยลักษณะทั่วไปของโอดี้คือ เป็นเจ้าหมาน้อย ขนสั้นสีเหลือง หูยาวตั้งสีน้ำตาล มันชอบแลบลิ้นสีแดงยาวตลอดเวลา มันเป็นหมาที่น่ารัก แต่ดูจะงี่เง่าไปหน่อย มันไม่พูด ถ้าจะพูดก็เป็นคำพูดสั้นๆ เช่น *หิวๆ กลัวๆ วิ่งๆ* ชอบคาบลูกบอลเล่น เป็นคู่กัดกับการ์ฟีลด์มาตลอด มันถูกการ์ฟีลด์แกล้งอยู่เสมอ โอดี้ ปรากฏตัวเป็นครั้งแรกเมื่อวันที่ 8 สิงหาคม ค.ศ. 1978 และถือว่าวันนี้เป็นวันเกิด
  

**จอน อาร์บัคเคิล (Jon Arbuckle)**มีชื่อจริงว่า **โจนาธาน ควินซี่ อาร์บัคเคิล (Jonathan Quincy Arbuckle)** เป็นเจ้าของการ์ฟีลด์และโอดี้ เขาเป็นคนที่เด๋อด๋า ซุ่มซ่าม จอมเปิ่น แต่ใจเย็น เขามักเป็นคู่กัดกับการ์ฟีลด์เสมอ (ทั้งที่การ์ฟีลด์ได้แต่คิด แต่พูดไม่ได้) เขาไม่เคยเดทกับผู้หญิงคนไหนสำเร็จเลยสักครั้ง เขาตกหลุมรัก **ดร.ลิซ วิลสัน** สัตวแพทย์ของการ์ฟีลด์ จอน ปรากฏตัวเป็นครั้งแรกเมื่อวันที่ 19 มิถุนายน ค.ศ. 1978 (วันเดียวกันกับการ์ฟีลด์)
  

### ตัวละครเสริม

**อาร์ลีน (Arlene)**แมวสีชมพู แฟนสาวของการ์ฟีลด์ อาร์ลีน ปรากฏตัวเป็นครั้งแรกเมื่อวันที่ 17 ธันวาคม ค.ศ. 1980
**ปุ๊กกี้ (Pooky)**ตุ๊กตาหมีเท็ดดี้ของการ์ฟีลด์ ซึ่งเดิมทีแล้ว ปุ๊กกี้เป็นตุ๊กตาหมีของจอนที่การ์ฟิลด์ไปเจอในลิ้นชักของเก่าของจอน ปุ๊กกี้ ปรากฏตัวเป็นครั้งแรกเมื่อวันที่ 23 ตุลาคม ค.ศ. 1980
**เนอร์มอล (Nermal)**แมวสีน้ำตาล-เทา เป็นคู่กัดกับการ์ฟีลด์ มีจุดขายที่ความน่ารักแบบเด็กๆ ใสๆ โดยเนอร์มอล เป็นแมวของญาติจอนที่บางทีก็ฝากมาให้จอนเลี้ยง เนอร์มอล ปรากฏตัวเป็นครั้งแรกเมื่อวันที่ 3 กันยายน ค.ศ. 1979
**ดร.ลิซ วิลสัน (Dr. Liz Wilson)**เป็นสัตวแพทย์ของการ์ฟีลด์ และเป็นภรรยาของจอน ซึ่งแรกเริ่มเดิมที ในการ์ตูน จอนมักจะจีบลิซด้วยมุกแป้ก ซึ่งเธอจะออกอาการเซ็ง แต่เนื่องด้วยว่าในภาพยนตร์ ความรักระหว่างทั้งสองกลับไปด้วยดี จิม เดวิส จึงต้องเปลี่ยนเนื้อเรื่องตาม และให้การ์ฟิลด์สนับสนุนทั้งคู่ด้วย ลิช ปรากฏตัวเป็นครั้งแรกเมื่อวันที่ 26 มิถุนายน ค.ศ. 1979

ภาพยนตร์
--------

* การ์ฟิลด์ เดอะ มูฟวี่ (2004)
* การ์ฟิลด์ 2 ตอน อลเวงเจ้าชายบัลลังก์เหมียว (2006)
* Garfield Gets Real (2007)
* Garfield's Fun Fest (2008)
* Garfield's Pet Force (2009)

อ้างอิง
-------

1. ↑  Garfield Named World's Most Syndicated Comic Strip.
2. ↑  ""บริติช ช็อตแฮร์" แมวการ์ฟิลด์ ปรากฏตัวในไทย ดูดเงินเศรษฐีกระเป๋าหนัก (ชมคลิป)". *ผู้จัดการออนไลน์*. 2013-07-10. สืบค้นเมื่อ 2017-01-21.[*ลิงก์เสีย*]

แหล่งข้อมูลอื่น
---------------

* เว็บไซต์การ์ฟีลด์อย่างเป็นทางการ
* ทวิตเตอร์อย่างเป็นทางการ
* แฟนเพจบนเฟซบุ๊คอย่างเป็นทางการ